Vakbond wil staking by SAID verhoed | Maroela Media
Die Vereniging vir Staatsamptenare (PSA) het gesê ŉ staking by die Suid-Afrikaanse Inkomstediens kan waarskynlik verhoed word ná twee dae se “informele gesprekke” moontlik tot ŉ ooreenkoms sal lei.
Tahir Maepa, woordvoerder vir PSA, het gesê leiers van die twee grootste vakbonde by die SAID, PSA en Nehawu, het Dinsdagoggend met die SAID-kommissaris Mark Kingon en sy span vergader en alhoewel geen ooreenkoms tot dusver bereik is nie, is dié vakbond nie gekant teen ŉ voorgestelde skikking deur die Kommissie vir Versoening, Bemiddeling en Arbitrasie (KVBA) nie.
Die vakbonde eis ŉ verhoging van 11,4%, terwyl die SAID sy aanbod tot 7% aangepas het. Die KVBA stel ŉ algemene verhoging van 8% voor; ŉ ooreenkoms oor swangerskapverlof; prestasiebonusse vir diegene wat daarvoor kwalifiseer en dat die salarisverhoging deel moet vorm van ŉ eenjaarooreenkoms.
“As daardie KVBA-ooreenkoms ter tafel gelê word, is dit waarskynlik dat ons ŉ oplossing sal vind,” het Maepa bygevoeg.
Hy het gesê ŉ formele vergadering in die onderhandelingsforum sal na verwagting Dinsdagaand om 18:00 plaasvind.
Die PSA het verlede week ŉ kennisgewing van ŉ staking op die SAID bedien, wat beteken dat werknemers van Donderdag sou begin staak. Die SAID het gesê hy sal eers kommentaar lewer ná onderhandelings afgehandel is.
Ai,ek wens ons kan sars boikot,jy sal darm maar sien hoe vining val die aste van die soustreine af,dis ons oplossing,draai die krane toe en laat die gespuis hul geld in China gaan soek,daarmee saam dank sommer al die “domestic workers ” ook af en doen jul eie werk,jy gaan darm n ander storie sien……….maar ja,ons mense is nie daartoe in staat nie,hulle is te bang vir ou Cyril,Julias en andile van blf !!!!!!!!!
Ek verneem dat hul nou ook n vakbond vir diewe/skelms gaan stig. Dis baie goeie nuus vir huiseienaars, want niemand wat aan n vakbond behoort, sal n huis in sewe minute kan/mag leegdra nie!